śani vajrapañjara kavacam

nīlāmbaro nīlavapuḥ kirīṭī
gṛdhrasthitāstrakaro dhanuṣmān |
caturbhujaḥ sūryasutaḥ prasannaḥ
sadā mamasyādvaradaḥ praśāntaḥ ||

brahmā uvāca |

śṛṇudhvaṃ ṛṣayaḥ sarve śani pīḍāharaṃ mahat |
kavacaṃ śanirājasya saurairidamanuttamam ||

kavacaṃ devatāvāsaṃ vajra pañjara saṃṅgakam |
śanaiścara prītikaraṃ sarvasaubhāgyadāyakam ||

atha śrī śani vajra pañjara kavacam |

oṃ śrī śanaiścaraḥ pātu bhālaṃ me sūryanandanaḥ |
netre chāyātmajaḥ pātu pātu karṇau yamānujaḥ || 1 ||

nāsāṃ vaivasvataḥ pātu mukhaṃ me bhāskaraḥ sadā |
snigdhakaṇṭhaśca me kaṇṭhaṃ bhujau pātu mahābhujaḥ || 2 ||

skandhau pātu śaniścaiva karau pātu śubhapradaḥ |
vakṣaḥ pātu yamabhrātā kukṣiṃ pātvasitastathā || 3 ||

nābhiṃ grahapatiḥ pātu mandaḥ pātu kaṭiṃ tathā |
ūrū mamāntakaḥ pātu yamo jānuyugaṃ tathā || 4 ||

pādau mandagatiḥ pātu sarvāṅgaṃ pātu pippalaḥ |
aṅgopāṅgāni sarvāṇi rakṣen me sūryanandanaḥ || 5 ||

phalaśrutiḥ

ityetatkavacam divyaṃ paṭhetsūryasutasya yaḥ |
na tasya jāyate pīḍā prīto bhavati sūryajaḥ ||

vyayajanmadvitīyastho mṛtyusthānagatopivā |
kalatrastho gatovāpi suprītastu sadā śaniḥ ||

aṣṭamastho sūryasute vyaye janmadvitīyage |
kavacaṃ paṭhate nityaṃ na pīḍā jāyate kvacit ||

ityetatkavacaṃ divyaṃ saureryannirmitaṃ purā |
dvādaśāṣṭamajanmasthadoṣānnāśayate sadā |
janmalagnasthitān doṣān sarvānnāśayate prabhuḥ ||

iti śrī brahmāṇḍapurāṇe brahmanāradasaṃvāde śanivajrapañjara kavacaṃ sampūrṇam ||

Web Url: http://www.vignanam.org/veda/shani-vajrapanjara-kavacham-english.html